cyanic-selkie/wikianc huggingface dataset:
Gamle rådhus (Oslo)
Bruk
Byens første rådhus ble oppført under ledelse av rådmann Lauritz Hansen med støtte fra kongen, som ga et bidrag på 1000 riksdaler til byggearbeidet. Rådhuset var kontor for byens myndigheter og samlingsted for borgerskapet. Administrasjonsordningen for byene i Danmark og Norge var fastsatt ved den kongelige forordning av 1619 om kjøpstadsstyrelsen. Christiania ble styrt av to borgermestre og tolv rådmenn oppnevnt av lensherren på Akershus festning. Administrasjonen besto av en byskriver til å gjøre kontorarbeidet og en byfogd til å ordne med politioppgaver og rettspleie, begge med betjenter. I de hvelvede kjellerne var det arrestlokale og fengsel for dømte forbrytere. Lokaldemokrati fantes ikke, men med tiden ble det valgt takserborgere til å hjelpe med skatteutligningen, og dette utvalget ble begynnelsen til en borgerrepresentasjon. Alle borgere kunne møte på rådhuset Thomasmessedagen 21. desember for å høre på den årlige opplesningen av byens privilegier.
Etter at eneveldet ble innført fikk administrasjonen et sterkere preg av embetsmannsstyre. Borgermestre og rådmenn ble nå oppnevnt direkte av kongen og fikk faste inntekter. Fra 1665 fikk eldste borgermester tittelen president, og antallet rådmenn ble redusert til seks. I 1685 ble antallet skåret ytterligere ned til to, som fikk lønnspålegg av de innsparte midlene. Dermed forsvant rådets rolle som delibererende forsamling, og byens byråkratiserte øvrighet av president, borgermester og to rådmenn ble kollektivt betegnet som magistraten. Etterhvert ble administrasjonen supplert med auksjonsdirektør, brannmester, havnefogd, stadskonduktør og vanninspektør. Først i 1730 fikk byen en fast borgerrepresentasjon, «de tolv eligerede Mænd», i begynnelsen bare rådgivende overfor magistraten. Men de tolv rakk å samles i byens første rådhus før det ble fraflyttet og solgt.
Da rådhuset ble bygget fantes det ikke noe større forsamlingslokale i byen, og bygningen ga derfor i den første tiden rom for både fester og teaterforestillinger, og etter bybrannen i 1686 ble den også brukt til gudstjenester. I kjelleren var det en tid skjenkestue.
På begynnelsen av 1700-tallet var gården i stadig dårligere forfatning, og i 1739 ble den solgt på auksjon til general Patroclus Rømelings enke, som satte den i stand. I 1785 ble den solgt til frimurerlosjen St. Olai. Gjennom 1800-årene hadde gården forskjellige private eiere. I 1856 ble den solgt til restauratør Matheus Helseth, som åpnet restaurant i første etasje. Teknisk Forening, (senere Polyteknisk Forening), brukte møtelokale i gården, derfor gikk den lenge under navnet «Teknikken». I 1891 ble den igjen frimurerlosje, og møterommet i 2. etasje har fremdeles innredningen som frimurerne ga det, med greske søyler og broderbånd på veggene. I 1940 ble Oslo kommune eier, men de tre gjenværende frimurerlogene leide lokalene frem til 1960, da de flyttet ut for godt, og inn i nybygde lokaler i frimurernes stamhus i Nedre Vollgate nr. 19.
1. mars 1983 kunne nye eiere åpne dørene til Restauranten «Det Gamle Raadhus» i nyinnredede lokaler.
Fra 1997 hadde Teatermuseet tilhold i bygningens 2. etasje og loft. Teatermuseet sluttet seg sammen med Oslo Bymuseum og Interkulturelt museum 1. januar 2006 og ble en avdeling av stiftelsen Oslo Museum. Oslo Museum flyttet deler av utstillingen om teaterhistorie til Bymuseet på Frogner hovedgård i 2008 og åpnet i stedet en byhistorisk utstilling om Christian IVs by Christiania (Kvadraturen) 1624-1850. Museets leieforhold med Oslo kommune opphørte av økonomiske grunner ved utgangen av 2010. I 2011 var det en utstilling i lokalene i forbindelse med Universitetet i Oslos 200-årsjubileum. 2. oktober 2013 arrangerte Opera til folket sin første konsert i huset, åpningskonserten til Oslo Operfestival. 6. september arrangerte så Opera til folket sin første Lørdagsopera i Gamle Raadhus. Da endret man navnet fra Teatermuseet til Musikk & Scenehuset. Fra 1. januar 2016 leier Opera til folket lokalene på fast basis fra Oslo kommune ved Kulturetaten. Musikk & Scenehuset blir da en av de eldste kulturscenene i Oslo og det vil bli arrangert ulike konserter, teaterforestillinger og konferanser i huset fremover.
Marine- og postdepartementet
Marine- og postdepartementet (etablert 2. oktober 1861, nedlagt 31. august 1885) var en sammenslåing av Postdepartementet og Marinedepartementet ved kongelig resolusjon.
Quinckes ødem
Angioødem (eller Quinckes ødem) er plutselig hevelse i ansiktet spesielt rundt øynene, leppene og i kinnene, ofte utløst av allergi.
Det kan også være et av symptomene på sykdommen hereditært angioødem. En alvorlig komplikasjon til Quinckes ødem er hevelse av de øvre luftveiene, med nedsatt eller ingen pust som følge. Angioødem er en allergisk reaksjon i de dypere lagene av huden og slimhinnen. Tilstanden kan være både akutt og kronisk.
Angioødem og elveblest (urtikaria) kan betraktes som ulike uttrykk for den samme sykdommen. Elveblest gir utslett og forandringer i små blodårer i hudens overflate, mens angioødem påvirker dypereliggende kapillære blodårer i huden.
L.A. Reid
Antonio «L.A.» Reid (født 7. juni 1956) er en tre ganger Grammy-vinnende plateprodusent og låtskriver fra USA.
Han var med å startet LaFace Records, og ansvarlig for å ha signert og hjulpet Mariah Carey, Pink, Justin Bieber, Rihanna, Kanye West, Avril Lavigne, Toni Braxton, TLC, Usher, Ciara, OutKast, og Dido med å selge multi-platinaplater.
Han sitter som styremedlem og direktør hos Epic Records.
I 2011 og 2012 var han dommer i den amerikanske versjonen av X Factor.
Mehdi Baala
Mehdi Baala (født 17. august 1978 i Strasbourg) er en fransk mellomdistanseløper. To ganger har han blitt europamester på 1500 meter, og har i tillegg VM-sølv og OL-bronse på samme distanse.
Etasjehøyde
Etasjehøyde er den loddrette avstanden fra overkant ferdig gulv til overkant ferdig gulv i neste etasje. Etasjehøyde er altså ikke det samme som romhøyde.
Begrepet blir imidlertid noen ganger også brukt for å benevne rommets netto høyde, dvs. høyden fra overkant ferdig gulv til underkant ferdig himling. Dersom takbjelkene ligger fritt regnes romhøyden («etasjehøyden») til underkant av bjelkene.
Linchuan
Linchuan (kinesisk: 临川区; pinyin: Línchuān Qū) er et bydistrikt i den kinesiske provinsen Jiangxi. Det tilhører byprefekturet Fuzhou. Det har et areal på 2 121 km² og teller ca. 1 069 000 innbyggere.
Le Barbier de Séville
Le Barbier de Séville er en fransk stumfilm fra 1904 regissert av Georges Méliès.
Skolestredet (Oslo)
Skolestredet (tidligere Skolestrædet) var en gate i Pipervika i Oslo. Det var en kort gate fra Holmens gate til Skolegata. Gaten ble bortregulert ved saneringen i forbindelse med oppføringen av Oslo rådhus.
Tidal
Tidal er en abonnementsbasert strømmetjeneste for musikk og musikkvideoer, lansert av det norske selskapet Aspiro AB i 2014. Tjenesten benytter tapsfri komprimering og tilbyr mer enn 70 millioner sanger og 250 000 musikkvideoer og er tilgjengelig i 56 land. Tidal har hovedkvarter i Oslo, Norge og i 2019 omsatte selskapet for ca. 1 400 millioner kroner globalt, hvilket er vekst på 13% fra året før. Siste år før selskapet ble kjøpt av Jay-Z, hadde selskapet en omsetning på ca. 277 millioner og omsetning har under Jay-Z sitt eierskap vokst med 400%.
I 2015 ble eierselskapet Aspiro AB kjøpt av Project Panther Ltd., som eies av Shawn «Jay-Z» Carter. Senere gikk flere internasjonale artister inn på eiersiden, og i januar 2017 kjøpte det amerikanske teleselskapet Sprint en eierandel på 33% for 200 millioner dollar.
Bjørn Oscar Gulbrandsen
Bjørn Oscar Gulbrandsen (født 17. september 1925 i Bærum, død 14. april 2011) er en norsk tidligere ishockeyspiller, bandyspiller og seiler. Han representerte Stabæk Idrettsforening og Kongelig Norsk Seilforening.
Tidal
I mai 2018 offentliggjorde avisen Dagens Næringsliv resultatene av en undersøkelse som konkluderte med at selskapet hadde blåst opp antallet avlyttinger («streamings») for de to artistene Beyoncé, JayZ Carters kone, og Kanye West, som sies å være en nær venn av ham, betydelig, og på den måten skaffet de to artistene betydelige merinntekter. Selskapet har avvist påstanden. . Den 27 juni 2023 ble saken henlagt på grunnlag av bevisets stilling.
I oktober 2019 lanserte selskapet det nye og innovative lydformatet Sony 360 Reality Audio. . I desember 2020 skrev Bloomberg rykter om at Jack Dorsey (Twitters grunnlegger) sitt betalingsformidlingsselskap Square var interessert i å kjøpe TIDAL. . Den 4. mars 2021 ble det kunngjort at Square kjøper majoriteten i TIDAL for 297 millioner dollar (2,52 milliarder kroner), og at artisteierne blir med videre som deleiere.
Bjørn Oscar Gulbrandsen
Gulbrandsen spilte 7 offisielle landskamper i ishockey for Norge, og deltok under vinter-OL for Norge i 1952 i Oslo med 9.-plass i ishockeyturneringen. Han deltok under sommer-OL for Norge i 1956 i Melbourne med 7.-plass i seiling i Drake. Han spilte tre landskamper for Norge i bandy.
Tidal
Nåværende CEO og styreleder
CEO, Jesse Dorogusker
Styreleder, Herman Kristiansen Johre
Tidligere ledelse og styre
TIDAL har tidligere CEOer inkludere Jeffrey Toig, Andy Chen og Peter Tonstad.
Tidligere styreleder, Marte Ingulstad
Bradie Tennell
Bradie Tennell (født 31. januar 1998) er en amerikansk kunstløper.
Hun representerte USA under Vinter-OL 2018 i Pyeongchang, hvor hun var med på laget som tok bronse i lagkonkurransen.
Tsjagataikhanatet
Tsjagataikhanatet (mongolsk kyrillisk: Цагадайн хаант улс улс; Tsagadai Khaantu Ulus; Цагаадайн улс; Tsagadai Ulus) eller Tsagadai-khanatet, også stavet Chagatai-khanatet, var et tyrkisk-mongolsk khanat som besto av landene styrt av Tsjagadai Khan, Chingis Khaans andre sønn, og hans etterkommere og etterfølgere. Det ble først regnet som en del av Mongolriket, men ble siden et helt uavhengig rike.
Leiner Berg
Leiner Berg er et skogshusvær i Parkanleggene i Dessau-Wörlitz som ble etablert av Leopold III av Anhalt-Dessau (1740–1817). Området er fra 2008 en del av UNESCOs liste over verdens kulturarv. Huset som også kalles Schweizerhaus ble oppført i 1830 øst for elven Mulde, ca 2 kilometer nord for landsbyen Nauendorf (idag del av bydelen Waldersee i byen Dessau-Rosslau). Huset er idag serveringssted.
Chloe Dalton
Chloe Dalton (født 11. juli 1993) er en australsk rugbyspiller.
Tsjagataikhanatet
Khanatet hadde sin storhetstid i det trettende århundre, da det strakte seg fra Amu-Darja sør for Aralsjøen til Altajfjellene ved dagens grense mellom Ytre Mongolia og Folkerepublikken Kina.
Chloe Dalton
Hun representerte Australia under Sommer-OL 2016 i Rio de Janeiro, der hun tok gull i kvinnenes sjumannsrugbyturnering.
Tsjagataikhanatet
Khanatet overlevde helt fra 1220-årene til slutten på det syttende århundre, selv om Timur Lenk erobret den vestlige delen av riket i 1360-åra. Den østlige delen fortsatte å bli styrt av tsjagataikhanene, som enten var allierte med eller i krig mot Timurid-dynastiet. Til slutt ble khanatet ødelagt av det teokratiske regimet til Afaq Khoja og hans etterkommere, khojaene, som styrte Øst-Turkestan under dzjungarene og mandsjuenes overherredømme.
Leiner Berg
Navnet Leiner Berg eller Glyner Berg kommer av borgen Glin som var eid av Glynfamilien i periode 1237-1335.
Tsjagataikhanatet
Tsjagatai- og Vest-Tsjagatai-(Ma wara'un-Nahr)-khaner
Fra 1270 til 1304 var Tsjagatai-khanene underlagt Kaidu og hans sønn Chapar.
''Tsjagatai-khanatet deles i to deler, det østlige og vestlige (Moghulistan). For de østlige khanene, se Moghulistan-khanene nedenfor.''
Fra 1370 var Tsjagatai-khanene underlagt timuridene.
Transoxiana ble permanent erobret av timuridene.
Leiner Berg
Nord og øst for Leinersjøen (Leiner See) strekker det seg et stort skog- og hedelandskap med en rekke stier og sykkelveier, bl.a. Elbradweg.
Tsjagataikhanatet
Khaner av Mughalistan
''Moghulistan deles i to, det vestlige og østlige (Uyghurstan). For khanene av Turfan, se Uyghurstan-khanene nedenfor.''
I 1508 erobret Uzbek Khan Seybani Tashkent. Mahmud Khan og hans sønner ble henrettet.
I 1514 erobret han Kashgar og Tarimbekkenet fra dughlatene og gjenopprettet Yarkand-khanatet.
Said Khans etterfølgere:
Restene av staten ble erobret av Aqtaghlyq, en føderasjon under dzjungarenes innflytelse.
Khaner av Uyghurstan
Annektert av Dzjungar-khanatet.
Tabuelan
Tabuelan (Bayan ng Tabuelan) er en kommune på Filippinene. Kommunen tilhører provinsen Cebu og ligger på øya med samme navn. Folkemengden var på 25,630 innbyggere ved folketellingen i 2015.
Tabuelan er inndelt i 12 barangayer.
Solarljod
Innhold
Diktet består av 82 strofer og er skrevet i verseformen ljodahått, som også brukes blant annet i Håvamål. Noen få håndskrifter har en versjon med 83 strofer. Diktet skildrer en død manns henvendelse til sin sønn. Faren forteller hva han har opplevd i dødsstunden og i dødsriket, både i Helvete og i Paradiset, og formaner sønnen og alle levende om å leve et rettskaffent liv. «Den sentrale delen av diktet er ei lyrisk skildring av sjølve dødsopplevinga, då faren såg sola for siste gong.» Fortelleren, faren, gir seg imidlertid ikke til kjenne før mot slutten av diktet. Diktets første del har blitt beskrevet som «a sort of Christian Hávamál».
Midt i diktet finnes syv strofer (nr 39-45) som alle begynner med ordene Solen jeg så, som skildrer solen, Kristus-symbolet, som stråler ut over en tapt verden, mens dødsrikets porter knirker. Disse strofene er preget av «smertefull, brennende intensitet».
Teksten kan deles inn i sju bolker : strofe 1-24 kalles «eksempelbolken»; strofe 25-32 kalles «rådgivningsbolken»; strofe 33-38 forteller om hovedpersonens liv; strofe 39-45 er de nevnte solstrofene; strofe 46-56 skildrer personlige opplevelser i grenselandet mellom liv og død; strofe 57-80 skildrer en vandring med inntrykk av Helvete og Paradis; strofe 81-82 er farens avskjed med sønnen, og forventning om oppstandelsen. Steinsland peker også på at «mange har funnet det merkelig at begynner så abrupt, midt inne i en rad eksempler på onde og gode gjerninger.» Hun mener at deler av åpningen kan være tapt, eller at noe som ikke tilhørte diktet opprinnelig, er føyet til.
Fidjestøl mener at det tydeligste inntrykket av faren/jeg-stemmen i diktet finnes i første del av diktet, «der han legger fram si livsrøynsle i fem ørsmå soger, kvardagsforteljingar som alle gøyme ein lærdom. De fem dømesogene er dei blitt kalla.»
Innholdet i diktet er et tydelig kristent verdensbilde og budskap. Likevel er den islandske litterære arven og konteksten tydelig i diktet, også med referanser til «Odins hustru» (strofe 77) og flere andre navngitte dverger og jotner.
Teksthistorie
De eldste bevarte håndskriftene av diktet er fra midten av 1600-tallet. «Man vet inte i vilken mån Sólarljóð varit känd bland Islands befolkning under medeltiden. Den omtalas först i en upublicerad uppsats från 1642 av Björn Jónsson på Skarðsá».
I Sigrid Undsets roman Olav Audunssøn og hans barn (1927) finnes det allusjoner til Solarljod, særlig i romanens siste del, som skildrer Olavs død.
Sveiv
Sveiver kan variere i både form og størrelse, avhengig av art, men knølhvalen har de største sveivene.
Arthur Kristiansen
Arthur Kristiansen (født 18. juli 1923 i Oslo, død 7. juli 2001 i Bærum) var en norsk ishockeyspiller. Han representerte Stabæk Idrettsforening.
Kristiansen spilte tre offisielle landskamper, og deltok under vinter-OL for Norge i 1952 i Oslo med niendeplass i ishockeyturneringen.
Kamaz
Kamaz (russisk Камский автомобильный завод – Камаз) er en russisk lastebilfabrikant beliggende i Naberezjnyje Tsjelny i Tatarstan i Russland. Fabrikken ble bestemt opprettet i 1969 av sentralkomiteen i Sovjetunionens kommunistiske parti og leverte sin første lastebil i februar 1976. I dag eksporteres Kamaz lastebiler til mange land i Øst-Europa, Midtøsten, Kina og Afrika og selskapet har i alt 59 000 ansatte.
Bugio
Bugio er den sørligste og nest største av de tre Desertasøyene, ei ubebodd øygruppe like sørøst for Madeira. Den har et areal på rundt 3,3 kvadratkilometer, er om lag 7,5 kilometer lang og 700 meter brei. Den har en svært utilgjengelig topografi, med en langsgående fjellkjede, som deles i en nordlig og en sørlig del ved ei djup kløft. Høyeste punkt er på den nordligste delen, 348 meter over havet.
Kamaz
Lastebiler
КАМАЗ 4310 (6х6)
КАМАЗ 43114 (6x6)
Bugio
Mens en har utrydda eller har forsøkt å utrydde den importerte geitebestanden på de to andre Desertasøyene, er situasjonen annerledes på Bugio. Geitene her er nemlig av en annen rase. De blei importert fra Kanariøyene allerede i 1489 og stammer fra en svært gammel rase, som nå er utdødd der. Geitene på Bugio (under 100 i antall) regnes derfor som verneverdige. Ettersom det ikke er tilgang på ferskvann på øya, har geitene utvikla en evne til å klare seg på saltvann.
Kamaz
Lastebiler
КАМАЗ 43118 (6х6)
КАМАЗ 43253 (4х2) lavprofil
Serge Chaloff
Serge Chaloff (født 24. november 1923, død 16. juli 1957) var en amerikansk barytonsaxofonist som spilte med kjente jazzorkester.
Bugio
På øya finnes også en del importerte katter og kaniner. Kaninene graver hull i bakken, noe som er skadelig for det beskjedne jordsmonnet. Imidlertid er det gunstig for den endemiske sjøfuglen desertaspetrell (Pterodroma deserta), som benytter disse hulla til reir. Bugio har ellers et yrende liv av hekkende fugl.
Øya har et svært begrensa planteliv.
Serge Chaloff
Han var av russisk avstamning. Faren var pianist i Boston Symphony Orchestra og hans mor arbeidet ved Boston Conservatory of Music, der hun underviste blant andre de senere så verdenskjente jazzpianistene Keith Jarrett og Herbie Hancock.
Serge spilte først i et ensemble ledet av bass-saxofonisten Boyd Raeburn (1911–66) fra Sør-Dakota, men ble kjent da han i 1945 ble med i storbandet til Jimmy Dorsey (1904–57) fra Pennsylvania. Han var en av ytterst få innen bebop som spilte barytonsax. Mest kjent er han fra tiden hos klarinettisten Woody Herman (1913–87), der Serge var del av Herman sin "Second Herd" fra 1947 til 1949. Sammen med Stan Getz (1927–91), Zoot Sims (1925–85) og Herbie Steward (1926–2003), fikk Serge være med på originalinnspillingen av den ofte kopierte "Four brothers".
Kamaz
Lastebiler
КАМАЗ 65117 (6x4)
Serge Chaloff
Han slet tidlig i karrieren med store stoffproblemer, men Chaloff klarte å slutte med heroin og ledet diverse små grupper og innspillinger. Albumet Blue Serge, fra 1957 regnes som et mesterverk innen bebop, der Chaloff i opptak fra mars 1956, leder kvartetten Sonny Clark, Leroy Vinnegar og Phyllis Jonas gjennom åtte jazzstandarder.
Kamaz
Flerbruks trekkvogner
КАМАЗ 44108 (6x6)
КАМАЗ 5460 (4х2)
Serge Chaloff
Serge døde av ryggmargskreft bare en måned etter Jimmy Dorsey, som også døde av kreft.
Kamaz
Flerbruks trekkvogner
КАМАЗ 5490 (4х2)
КАМАЗ 6520 (6х4) basismodell
КАМАЗ 6560 (6х4) basis for Pantsir-S1
КАМАЗ 65115 (6х4)
КАМАЗ 65116 (6х4)
Dumper - bulklast
КАМАЗ 43255 (4х2)
КАМАЗ 45141 (6x6)
КАМАЗ 45143 (6x4) jordbruk
КАМАЗ 53605 (4х2)
КАМАЗ 65111 (6х6)
КАМАЗ 65201 (8х4)
КАМАЗ 6522 (6x6)
КАМАЗ 6540 (8х4)
Jazva
Jazva (russisk: Я́зьва) er en elv i Perm kraj i Russland og en av sideelvene til Visjera fra venstre. Elven er 162 kilometer lang og har et nedbørfelt på 5 900 km². Elven munner ut i Visjera nedenfor byen Krasnovisjerska.
De største sideelvene til Jazva er Molmys, Mel, Glukhaja Vilva og Kolynva fra venstre, samt Koltsjim fra høyre.
Nicoya
Nicoya er en by og administrasjonssentrum i kantonen Nicoya i provinsen Guanacaste i Costa Rica. Distriktet Nicoya hadde 24 833 innbyggere i 2011. Den er dermed provinsens nest mest folkerike by, etter Liberia.
Barcelone, Parc au crépuscule
Barcelone, Parc au crépuscule er en fransk stumfilm fra 1904 regissert av Segundo de Chomón.
Nicoya
Nicoya er en av byene med høyest forventa levealder i verden.
Mirai Nagasu
Mirai Nagasu (født 16. april 1993) er en amerikansk kunstløper.
Hun representerte USA under Vinter-OL 2018 i Pyeongchang, hvor hun var med på laget som tok bronse i lagkonkurransen.
Vasilij Kudinov
Vasilij Kudinov (født 17. februar 1969, død 11. februar 2017) var en russisk håndballspiller.
Han tok to gull og en bronse i løpet av sine fire OL-deltakelser.
Olav Hansson
Olav David Hansson (født 23. juli 1957) er en tidligere skihopper fra Røa i Oslo. Han hoppet for Røa Idrettslag.
På 1980-tallet var han blant Norges fremste hoppere. I løpet av karrieren oppnådde han elleve pallplasseringer i verdenscupen, uten at han noen gang greide å gå helt til topps (åtte andreplasser og tre tredjeplasser). Flere ganger var det nære på, som under skiflygingsrennet i Vikersund 20. februar 1983. Til slutt måtte han se seg slått med bare et halvt poeng, av den finske hopplegenden Matti Nykänen.
Han ble kalt «stilhopperen fra Røa», og hoppet i helt hvit hoppdress.
Manglerud ungdomshus
Manglerud ungdomshus er et fritids- og aktivitetshus med tilbud til ungdom på Manglerud i bydel Østensjø i Oslo. Det ble grunnlagt i 1986, og er en del av bydelens og kommunens satsing for å forebygge rus, kriminalitet og ekstremisme. De første årene lå Manglerudklubben i tilknytning til Manglerud senter, men ble flyttet til Plogveien 22, og har i dag samme adresse som Manglerud skole. Ved flytting til eget bygg ved skolen ble det gjennomført en omstrukturering, og klubben ble omgjort til Ungdomshus. Ungdomshuset tilbyr et bredere spekter av aktiviteter. Klubbrådet, bestående av ungdom er medvirker til å utforme aktivitetene og innholdet i huset.
Manglerud ungdomshus tilbyr flere kurs, og har et musikkverksted med øvingslokaler og innspillingsstudio for band og artister.
Ungdomshuset deltar i gjennomføringen av Ungdommens kulturmønstring (UKM) i bydel Østensjø hvert år.
A Smoked Husband
A Smoked Husband er en amerikansk stum kort filmkomedie fra 1908, regissert av D. W. Griffith.
Handling
Benjamin Bibbs ønsker ikke å bruke alt for mye penger på sin kones ekstravaganse, eller kostbare livsstil. Men hushjelpen til familien står i hemmelig ledtog med en lyssky kjeltring, og paret har planlagt å rane fra Bibbs-ekteparet. Derfor har kjeltringen skrevet en beskjed til hushjelpen, og bedt henne om å signalisere til ham når kysten er klar. Men denne beskjeden faller i hendene på Bibbs. Men han tror at hans kone er utro, og at meldingen kommer fra hennes elsker.
Bibbs gjemmer seg derfor i peisen, i håp om å ta de to elskerne på fersk gjerning. Men han hadde ikke tatt med i betraktning at hushjelpen kommer til å tenne på i peisen, og at hun legger på mer ved der. Situasjonen blir dermed mye mer ubehagelig for ham, enn han hadde regnet med.
Cionus
Cionus er en slekt av små snutebiller med lang, tynn snute. Billene lever på levende planter.
Antarktisslirenebb
Antarktisslirenebb (Chionis alba) er en av to arter av slirenebber. Den er den eneste fuglen i Antarktis som er permanent på land.
Cionus
Utseende
Små, brede snutebiller. Denne gruppen utmerker seg særlig ved at de gjerne har felter av lyse og mørke, fløyelsaktige hår som danner et "sjakkbrettmønster".
Antarktisslirenebb
Fuglen blir cirka 40 cm lang og har et vingespenn på 75–80 cm. De er helt hvite (Chionis alba betyr snøhvit) med unntak av fjeset som er rosa og vortete.
Cionus
Levevis
Denne underfamilien går på levende planter, og larvene utvikler seg som oftest i blomster, frukter eller frø.
Gemma Etheridge
Gemma Etheridge (født 1. desember 1986) er en australsk rugbyspiller.
Antarktisslirenebb
Antarktisslirenebb lever i Antarktis og subantarktiske strøk, og de som holder til langt i sør trekker nordover om vinteren. Antarktisslirenebb er altetende, inkludert ekskrementer, og stjeler pingvinegg.
Gemma Etheridge
Hun representerte Australia under Sommer-OL 2016 i Rio de Janeiro, der hun tok gull i kvinnenes sjumannsrugbyturnering.
Kinajerpe
Kinajerpe (Tetrastes sewerzowi) er en hønsefugl i fasanfamilien. Den forekommer i skoger i Sentral-Kina. Den er nært beslektet med jerpe (Tetrastes bonasia).
Inndeling
Inndelingen følger HBW Alive og er i henhold til McGowan & Bonan (2017). Norske navn på arter og grupper følger Norsk navnekomité for fugl og er i henhold til Syvertsen et al. (2008, 2017). Navn på arter og grupper i parentes er ikke offisielle, men kun midlertidige beskrivelser i påvente av en offisiell beskrivelse.
Eryops
Eryops var en panserpadde, en amfibie som levde for 310 til 295 millioner år siden i karbonperioden og perm-tiden. Den var 60 centimeter lang og lignet på en salamander.
Eryops hadde få fiender, men kamøglen dimetrodon var en trussel. Fossiler av eryops er funnet i New Mexico og Texas i USA. Eryops la egg i vann, akkurat som de fleste amfibier gjør i dag. Den kunne leve både på land og vann, og var dermed i stand til å jakte på både fisker og andre smådyr.
Klas Lund
Klas Henrik Pontus Lund, (født 14. februar 1968 i Lidingö) er en straffedømt svensk nynazist og en lederskikkelse innen det nynazistiske miljøet i Sverige.
I oktober 2004 rømte han fra Mariestadsanstalten hvor han sonet fengselsstraff for ulovlig våpenbesittelse. Han ble pågrepet under en væpnet politiaksjon i Kristiansand i mars 2005.
Lund står også bak gruppen Nordfront som også har gjort betydelige anstrengelser for å verve norsk ungdom.
Le Coffre enchanté
Le Coffre enchanté er en fransk stumfilm fra 1904 regissert av Georges Méliès.
Bergljot Bech
Bergljot Bech (født 1873 i Trondhjem, død 1943) var Knut Hamsuns første kone. Hun var datter av skipsreder Thomas Bech. Hun var gift med østerrikeren Eduard Göpfert og bar navnet Bergljot Bech Göpfert. Sammen fikk de datteren Maria Bergljot 29. juli 1894. Familien bodde i Wien. Hun traff Knut Hamsun på Frøken Hammers Pensjonat på Ljan i Kristiania i 1895. Hennes skilsmisse fra Eduard Göpfert ble innvilget 13. november 1897. Den 13. mai 1898 giftet hun seg med Knut Hamsun og tok navnet Bergljot Bech Hamsun. Sammen fikk de datteren Victoria 15. august 1902. De ble skilt i 1906.
Diktene «Feberdigte» (fra 1895) og «Til ungdommens vår» (egentlig «Til Bergljot») fra diktsamlingen Det vilde Kor (1904) handler om Bergljot.
Beverdemning
En beverdemning eller beverdam er et byggverk i naturen gjort av bevere (Castor), i den hensikt å demme opp et vannløp for å skape en egnet biotop og et økosystem som tilfredsstiller artens krav til habitat for å overleve og trives. Demninger etter bever (C. fiber) er automatisk fredet i Norge og kan bare fjernes etter søknad til lokale myndigheter – kommunen. Kommunen kan videre bare gi tillatelse til å fjerne beverhytter og/eller beverdammer, for å hindre vesentlig skade ved oversvømmelse.
Oppdemming fører til at et vannløp vil oversvømme visse områder i naturen ovenfor selve demningen. Oversvømmelsen danner en såkalt beverdam, som er en slags kunstig innsjø. Sentralt i forbindelse med dammen vil beverne også bygge ei såkalt beverhytte, der de vil ha tilhold når de ellers ikke er aktive eller trenger beskyttelse. I Norge og den gamle verden handler dette i all vesentlighet om aktiviteten til bever, mens det i Nord-Amerika og noen få steder i den gamle verden (blant annet i Finland og Karelia i Russland) også handler om arten amerikansk bever (C. canadensis).
Selve demningen konstrueres av et flettverk av stokker, greiner og kvister etter trær beverne selv feller i nærområdet. Flettverket tettes videre med mose, jord og stein med mer. Byggematerialene fraktes på plass av beverne, enten over korte distanser på land eller via vannløpet og etter hvert dammen som vokser fram. Beverdemningen, som etter hvert kan anta store dimensjoner, blir kontinuerlig vedlikeholdt for lekkasjer av beverne. Og beverdammen, som etter hvert dannes, er til stor nytte som matkilde for en rekke andre arter, inkludert fisk og fugler, såvel som amfibier og insekter. Selv større rovpattedyr som oter kan finne seg til rette i beverdammene.
I Canada regner man med at beverdammene normalt er 10–100 m lange, og bare sjelden opp mot 500 m. Langt sør i Wood Buffalo nasjonalpark i Alberta ble det ved en tilfeldighet i 2007 oppdaget (av forskere som studerte satellittbilder fra Google Earth) en beverdemning på hele 850 m. Den regnes som verdens største beverdam, og kan ha vært under konstruksjon fra rundt 1975 og framover. Området ligger imidlertid så avsides til, at folk ikke tok seg fram dit (til fots) før i 2014.
Beverne skaper dammen for å støtte sine behov for mat og trygghet. Dammen blir et økosystem i seg selv og en svært viktig biotop for et rikholdig utvalg av arter, både i og rundt dammen, fordi oppdemmingen fører til at mange planter havner under vann og blir til viktig næring for en vell av andre smådyr og kryp. Fisk og andefugler er blant de som direkte nyter av beverdammen, men i kantvegetasjonen rundt den oppdemte dammen finner også en rekke andre arter mat.
Sentralt i forbindelse med dammen vil det også finnes ei beverhytte, som også konstrueres, bygges og vedlikeholdes av beverne som har sitt territorium i og rundt beverdammen. Hytta ligger i vannkanten og har alltid to inn-/utganger, som ligger under vann. Beverne kan også bygge kanaler i forbindelse med dammen, for å forenkle transporten av byggematerialer. Kanalene vil i mange tilfeller også utvide dammen, siden vannet kan flomme videre ut i naturen rundt.
Dessverre er dammen ofte også til sjenanse eller bryderi og skade for noen mennesker, noe som alt oftere skaper konflikt mange steder. Fiskeinteresser står i så måte sentralt i konfliktene mellom beveren og menneskene, spesielt når det gjelder anadrom laksefisk. Dette fører til at det årlig er mange søknader til lokale myndigheter om å få slette demninger, og mange blir innvilget.
Jan Haudemann-Andersen
Bakgrunn
Haudemann-Andersen er siviløkonom fra Agder distriktshøgskole og Handelshøyskolen BI, og har Sjøkrigsskolen på Oscarsborg. Han startet som aksjespekulant med midler lånt fra sin legebror Stein Haudemann-Andersen (født 1955), som på sin side har drevet investeringsselskapet Adria. Haudemann-Andersen etablerte i 1986 investeringsselskapet Verde sammen med Stein Olav Revelsby (født 1962), Geir Aune (født 1958) og Tore Aksel Voldberg (født 1963). De kjøpte seg blant annet inn i oljeleteselskapet Norsk Vikingolje. Da de omkring 1990 (rett før Gulfkrigen) solgte seg ut, hadde Norsk Vikingolje blitt et rent investeringsselskap, og endret navn til Frontier. Senere kom Engebret O. Fekene (født 1957) til. De drev innen shipping, men kjøpte seg i 1994 også inn i Morgenbladet.
I 1995 ble Haudemann-Andersen den største aksjonæren i Tandberg Data, og kjøpte seg videre inn via Decibel. Han satt som styreleder til 2001, men hadde allerede i 1998 begynt å selge seg ut rett før det kjente kursfallet. Han var også tungt inne i Ask (senere Proxima): et projektor- eller skjermselskap som ble utskilt fra Tandberg Data. Herfra solgte han seg ut i 1999.
Haudemann-Andersen opplevde fra 1996 god utvikling i det tyske IT-selskapet Nexus, der han satt med brorparten av aksjene kjøpt gjennom Wega. Samtidig ble han via Decibel storaksjonær i et annet IT-firma, nemlig det norske Birdstep, som han omkring 2003 solgte seg ut av. Mellom 2005 og 2007 var de likens storaksjonær i det norske chipselskapet Q-Free og Fara. Han kjøpte seg omkring 2006 opp i gruveselskapet Wega, og satt i styret der. Fra 2004 kjøpte han og kompanjongen seg også inn i det svenske oljeselskapet PA Resources, som raskt gjorde gode funn i Tunis. Han etablerte i 2006 (via Datum) gullgraveselskapet Wega Mining, som holdt på i Burkina Faso, som han i 2012 solgte seg ut av. Han solgte seg i 2016 ut av hydrogenselskapet Nel, som han året før hadde kjøpt 50 millioner aksjer i. Han var gjennom Datum storaksjonær i Pareto Bank 2017–18.
Jan Haudemann-Andersen var også med å etablere den høyreekstreme nettavisen Resett.no sammen med blant annet milliardæren Øystein Stray Spetalen. I 2019 eier han deler av Kahoot! og aktiv med de fire selskaper Datum, Trojan, Hopsborg og Datum Invest.
Haudemann-Andersen giftet seg i 1989 med Anne Margaret Caroline Stang (født 1960). Han var samboer og gift med Trine Slåttsveen (født 1969) fra 1997 til 2009. De har to sønner sammen. Han ble i 2014 gift med fiolinist Marte Krogh (født 1975), som han siden 2009 hadde vært i forhold med. De skilte seg i 2016.
Gunnar Kroge
Gunnar Kroge (født 18. oktober 1930 i Oslo, død 24. januar 2000 i Oslo) var en norsk ishockeyspiller og sportsjournalist. Han representerte Ishockeyklubben Tigrene.
Kroge spilte 14 offisielle landskamper, og deltok under vinter-OL for Norge i 1952 i Oslo med niendeplass i ishockeyturneringen.
Kroge begynte som sportsjournalist i VG i 1955 og arbeidet i avisen til han gikk av med pensjon i 1995. Han var sportsredaktør fra 1970 til 1981.
Holma
Holma er ei lita elv i Elverum og Åmot kommuner i Innlandet. Elva renner ut av Holmsjøen i Åmot og renner sammen med Røta i Elverum, like før den munner ut i Julussa ved Lindberget. Holma har en lengde på omtrent 11,8 km og et nedbørsfelt på 19,56 km2.
Anders Folkestad
Anders Folkestad (født 16. mars 1949) er en norsk fagforeningsmann. Han var leder for hovedorganisasjonen Unio fra den ble opprettet i 2001 frem til 2015.
Folkestad er fra Volda i Møre og Romsdal, og bodde sin seks første år på Folkestad. Familien flyttet flere ganger rundt i Møre og Romsdal, da hans far tok nye lærerstillinger. Også hans bestefar var lærer.
Da han gikk av som Unio-leder i 2015, ble han avløst av Ragnhild Lied.
Carmen (Cebu)
Carmen (Bayan ng Carmen) er en kommune på Filippinene. Kommunen tilhører provinsen Cebu og ligger på øya ved samme navn. Folkemengden var på 51,325 innbyggere ved folketellingen i 2015.
Barangayer
Carmen er inndelt i 21 barangayer.
Morten Harg
Morten Gudleiv Harg (født 5. desember 1955 i Bærum) er en norsk næringslivsmann og tidligere politiker (H).
Han har arbeidet i flere konsulentselskaper, bl.a. som seniorkonsulent i JBR Reklamebyrå, daglig leder i DMB&B og direktør i BBDO i Norge.
Han var medlem av Bærum kommunestyre 1976–1987, medlem av formannskapet frem til 1987 og ansatt som generalsekretær i Unge Høyre 1979–1981. Harg var Høyres 5. vararepresentant til Stortinget fra Akershus 1981–1985.
Morten Harg har tidligere vært gift med næringslivslederen Marianne Lie.
Nedrebø kraftverk
Nedrebø kraftverk er et vannkraftverk i Ålhus i Jølster kommune i Vestland.
Det er et elvekraftverk som utnytter et fall på 129 meter i Nedrebøelva.
Installert effekt er 1,4 MW fra en peltonturbin. Årsproduksjon er 3,5 GWh.
Landskilpadder
Landskilpadder er en gruppe skilpadder som lever på land. I likhet med havskilpaddene har de et skall som beskytter dem mot rovdyr. Landskilpadder har både et indre og et ytre skjelett. De varierer i størrelse fra noen få centimeter til to meter. De fleste er dagaktive.
Landskilpadder er en familie av reptiler i ordenen skilpadder. Familien omfatter omkring 56 nålevende arter fordelt på 18 slekter. Den er kjent i alle verdensdeler unntatt Oseania, men finnes bare i tempererte og tropiske strøk.
Grzegorz Kosma
Grzegorz Kosma (født 2. mars 1957, død 6. mai 2017) var en polsk håndballspiller.
Hans beste resultat i et OL var en syvendeplass i 1980.
Debian Free Software Guidelines
Debian Free Software Guidelines (DFSG) er et sett med veiledninger som brukes av Debian-prosjektet for å bestemme om en programvarelisens er en fri programvarelisens, som i sin tur brukes til å avgjøre om en programvare kan bli inkludert i Debian. DFSG er en del av Debian Social Contract.
Algarheim skole
Algarheim skole er en barneskole i bygda Algarheim, omtrent 5 kilometer øst for Jessheim, i Ullensaker kommune i Akershus. Et nytt skolebygg sto ferdig 2020 og ny flerbrukshall ved skolen sto ferdig til skolestart 2021
Akefalt samfunn
Akefalt samfunn (eng. acéphalous, fra gr. ακέφαλος som betyr uten hode) er en benevnelse på et samfunn uten styresmakter som tvinger mennesker til å følge lovverk. I stedet har «sosial kontroll» tatt funksjonen som styresmakten.
Algarheim skole
Skolebygget er på to plan, med administrasjon, svømmehall og gymsal på det ene planet, og med klasserom og mediatek på det andre planet.
Skoletrinn
Skolen har 16 klasser fordelt på 7 trinn.
Akefalt samfunn
Et akefalt samfunn trenger verken være anarkistisk eller egalitært. Jakt- og fangstsamfunn er typiske akefale samfunn, i mosetning til landbruksamfunn som har blitt sett på som «høykultursamfunn».
Kilder
ISBN 82-456-0000-8
Karl Hoffmann
Karl Hoffmann (født 2. februar 1940 i Berlin, død 15. desember 2020 samme sted) var en tysk katolsk ordensprest som fra 1993 til 1999 var generalsuperior for salvatorianerordenen.
Prest
Han ble presteviet 6. januar 1971. Fra 1971 til 1977 var han kapellan i Münster, i salvatorianernes menighet St. Gottfried. Deretter var han frem til 1981 sogneprest for menigheten St. Pius X. i Neuss og senere superior for salvatorianerne i Kloster Steinfeld.
Fra 1993 til 1999 var han generalsuperior for sin orden, med sete i Roma. Fra 2002 bodde han i Salvatorkolleg i Berlin-Schmargendorf og virket i erkebispedømmet Berlin som åndelig veileder for de pastorale medarbeidere og som spiritual for Berlins presteseminar St. Petrus. I 2018 gav han fra seg sine oppgaver i erkebispedømmet av helsemessige grunner.
Han døde i desember 2020 som følge av covid-19.
The Dungeon
The Dungeon er en attraksjon i fornøyelsesparken Tusenfryd. Attraksjonen var ny i 2022 og er av typen spøkelseshus eller «skrekk-labyrint», som parken selv kaller den.
Inne i The Dungeon møter man først fangevokteren «Jarle» som forteller litt om hva man kan se i labyrinten, før man så kommer inn og får møte fangene. Spøkelseshuset har ekte skuespillere i motsetning til sin forgjenger «Spøkelsesslottet Skriket» som stengte dørene i 2009.
Khadija Ciss
Khadija Ciss (født 26. mars 1983) er en senegalesisk svømmer.
Hun representerte Senegal under Sommer-OL 2004 i Athen, der hun ble utslått i forsøksheatet på 200 meter fri.
Les devaliseurs nocturnes
Les devaliseurs nocturnes er en fransk stumfilm fra 1904 regissert av Gaston Velle.
R. A. Dickey
Dickey vant en olympisk bronsemedalje i baseball under Sommer-OL 1996 i Atlanta. Han var med på det amerikanske laget som kom på tredjeplass i baseballturneringen bak Cuba og Japan. USA tapte semifinalen til Japan med 2-11. I bronsefinalen beseiret de Nicaragua med 10-3.
Ugandisk shilling
Ugandisk shilling (kortform Ush, valutakode UGX) er valutaen i Uganda. Den er oppdelt i 100 cent, men cent har ikke vært i bruk siden revalueringen i 1987.
Den første ugandisk shilling (UGS) erstattet øst-afrika schilling i 1966. På grunn av høy inflasjon ble en ny shilling (UGX) introdusert i 1987.
Mynter
I 1966 ble mynter med verdiene 5, 10, 20 og 50 cent samt 1 og 2 shilling introdusert. 2-shillingsmynten gikk ut av bruk samme år. I 1972 ble 5-shillingsmynter introdusert, disse er nå tatt ut av sirkulasjon og er svært sjeldne.
Sedler
Fra 1966 trykte den ugandiske sentralbanken sedler med verdiene 5, 10, 20 og 100 shilling. I 1973 ble 50-shillingsedler introdusert fulgt av 500 og 1000 shilling i 1983 og 5000 shilling i 1985.
Ellia Green
Ellia Tiriseyani Green (født 20. februar 1993) er en australsk rugbyspiller.
Han representerte Australia under Sommer-OL 2016 i Rio de Janeiro, der han tok gull i kvinnenes sjumannsrugbyturnering.
Privatliv
Green har en datter med partneren Vanessa Turnbull-Roberts.
Green stod fram som transmann 16. august 2022, valgte å ikke endre navnet hans og ble den første olympiadeltageren som har stått fram. Han trakk seg tilbake fra rugby for å fokusere på behandling, på grunnlag av at han «visste [han] ikke kunne motta hormonell behandling eller operasjoner i løpet av [hans] karriere». På Greens personlige instagramprofil gir han uttrykk for at han bruker kjønnsnøytrale og maskuline pronomen.
MT «Berge Tasta» (1969)
MT «Berge Tasta» var et tankskip bygget ved Rosenberg Mekaniske Verksted A/S som byggenummer 190. Skipet ble levert til rederiet Sig. Bergesen d.y. & Co. i mars 1969. Det ble solgt til Kypros i 1984, og skiftet da navn til MT «Kition». Skipet ble hugget opp i 1989.
Helène Aylon
Helène Aylon (fødenavn Helene Greenfield; 1931–2020) var en amerikansk multimedia- og økofeministisk kunstner.
Bakgrunn
Hun fikk en ortodoks jødisk oppvekst i Brooklyn, New York og talte flytende hebraisk. Hun gikk på Shulamith School for Girls, og på høyskolenivået gikk hun på en midrasha, et studieinstitutt for torastudier for kvinner. Selv hadde hun imidlertid ønsket å gå på The High School of Music and Art i Manhattan.
I høyskolealderen ble hun sammen med en rabbinerstudent ved navn Mandel H. Fisch (født 1926). De giftet seg i 1949. Hun flyttet umiddelbart til Montréal i Canada, der ektemannen virket som rabbiner. Etter to år fikk hun sønnen Nathaniel Fisch, og senere datteren Renee Emunah. Paret flyttet tilbake til Brooklyn mens hun gikk svanger med dette andre barnet. Mandel Fisch fikk kreftdiagnose i 1956 og døde fem år etter; hun var da 30 år gammel.
Kunstnerinne
Hun begynte som kunststudent på Brooklyn College, der hun studerte under Ad Reinhardt. Etter college fikk hun i oppdrag å male på mur for et arbeidskontor for ungdom i Brooklyn-nabolaget Bedford-Stuyvesant. Da hun ble fotografert for en avisartikkel, sa hun at hun het Helène Aylon. Hun benyttet da den hebraiske ekvivalenten for sitt fornavn som etternavn.
Senere underviste hun ved San Francisco State University og California College of Arts and Crafts i Oakland.
Aylons første arbeide som oppnådde almen notabilitet, Rauch (Spirit, Wind, Breath) (1965), var et 16-fots murmaleri, bestilt av det senere nedlagte synagogebibliotetet på John F. Kennedy internasjonale lufthavn i Queens, som tok sikte til å skildre jødedommen gjennom kvinners øyne.
Kunsten er delt inn i tre faser: prosesskunst (process art) (1970-årene), antikjernekraftkunst (anti-nuclear art) (1980-årene) og The G-d Project (1990-årene og de tidlige 2000-årene). Hun utviklet også en feministisk kommentar til den hebraiske bibelen.
I 2012 publiserte Aylon Whatever Is Contained Must Be Released: My Jewish Orthodox Girlhood, My Life as a Feminist Artist.
Aylon døde 6. april 2020 av covid-19 i en alder av 89 år.
Hestgrovheia
Hestgrovheia er et fjell vest for Lensvik i Orkland kommune i Trøndelag. Det har en høyde på 656 meter over havet og var det høyeste punkt i den tidligere Agdenes kommune. Berggrunnen består for en stor del av grønnstein og grønnskifer.
NM142
Vognen var i tjeneste i Kampeskadronen under betegnelsen PV-rak (panservern-rakett). I den tidligere strukturen var vognen brukt både av infanteri og kavaleri avdelinger, i henholdsvis infanteribataljonenes støttekp, som en av to panservern tropper. Herav var den troppen som var oppsatt med NM 142, benevnt som en PVP tropp (panservern-pansret). I det tidligere oppsettet for kavaleribataljoner, var NM 142 en del av PV ESK (panservern eskadron). Kampeskadronen hadde fire vogner i tropp 7 underlagt rittmester A. Omsted. Per 2008 hadde de kun en gruppe (2 vogner) i aktiv tjeneste. PV-raks oppgave var å bekjempe tungt pansrede mål på lang avstand (opp til 3 750 m).
Den første norske KFOR-styrken høsten 1999 omfattet en tropp oppsatt på NM142.
Kanontårn
Fra rundt 1990 produserte Kværner Eureka blant annet 550 TOW-tårn til rakettpanserjagere. Kanontårnet hadde to TOW-launchere, og innvendige stativ for 6 TOW-missiler. Disse kom i bruk på også andre kjøretøy enn NM142:
Alexa Scimeca Knierim
Alexa Scimeca Knierim (født 10. juni 1991) er en amerikansk kunstløper som konkurrerer i parløp sammen med Brandon Frazier. Hun konkurrerte tidligere sammen med Chris Knierim.
Hun representerte USA under Vinter-OL 2018 i Pyeongchang, hvor hun var med på laget som tok bronse i lagkonkurransen.
Under Vinter-OL 2022 i Beijing, tok hun sølv i lagkonkurransen.
Stay (Tooji-sang)
«Stay» (norsk: bli) er en norsk popsang som vant Melodi Grand Prix 2012, og som var Norges bidrag i Eurovision Song Contest samme år. Sangen framføres av artisten Tooji, og han skrev den sammen med de to svenske låtskriverne og produsentene Peter Boström og Figge Boström. I den internasjonale finalen kom «Stay» på sisteplass, Norges ellevte sisteplass i konkurransen.
Melodi Grand Prix
«Stay» var ett av rundt 800 bidrag som kom inn til NRKs Melodi Grand Prix 2012, og sangen ble valgt ut til å delta i konkurransen. Tooji, fullt navn Touraj Keshtkar, var første artist ut i Delfinale 3 i Florø lørdag 4. februar 2012. Der kom han på andreplass og kvalifiserte seg med det til finalen i Oslo Spektrum lørdag 11. februar 2012.
I finalen var «Stay» igjen den første sangen ut på scenen og avanserte til gullfinalen. Der vant sangen en suveren seier med over 155,000 stemmer og ble dermed Norges bidrag til Eurovision Song Contest i aserbajdsjanske Baku i mai.
Eurovision Song Contest
Norge deltok i den andre semifinalen torsdag 24. mai i Bakı Kristal Zalı. Der endte «Stay» på en delt tiendeplass med Bulgaria, og Tooji gikk videre til finalen siden Norge hadde fått poeng fra flere land enn Bulgaria.
I finalen lørdag 26. mai, var «Stay» det tolvte bidraget ut på scenen – etter Estland, og før vertsnasjonen Aserbajdsjan. I avstemningen fikk Norge bare 7 poeng og ble sist av de 26 finalistene. Dette var Norges ellevte sisteplass i selve finalen av Eurovision Song Contest, men siden bidraget slo sangene som røk ut i semifinalene, var det ikke sisteplass i konkurransen.
Détresse et Charité
Détresse et Charité er en fransk stumfilm fra 1904 regissert av Georges Méliès.
Granberget
Granberget kan blant annet vise til:
Åser og berg
Det er en rekke åser og berg i Norge som bærer navnet Granberget, blant annet:
Maco
Maco (Bayan ng Maco) er en kommune på Filippinene. Kommunen tilhører provinsen Davao de Oro og ligger på øya Mindanao. Folkemengden var på 81,277 innbyggere ved folketellingen i 2015.
Barangayer
Maco er inndelt i 37 barangayer.
Skolegata (Oslo)
Skolegata (tidligere Skolegaden og Skolegaten) var en gate i Pipervika i Oslo. Den gikk fra Vestbanen til Bakkegata, omtrent i retning vår tids Olav Vs gate. Før midten av 1800-tallet het den Tanggaden.
Det samme navnet ble før byutvidelsen i 1878 brukt om det som nå heter Gøteborggata.
Nedre Hammersborggate (Oslo)
Nedre Hammersborggate var en gate på Hammersborg i Oslo. Den gikk fra Hospitalsgata via Hammersborg torv og skrått ned til Møllergata. Gateløpet forsvant da området ble sanert.
Yuliya Rissik
Yuliya Rissik (født 13. januar 1987) er en kasakhstansk svømmer.
Hun representerte Kasakhstan under Sommer-OL 2004 i Athen, der hun ble utslått i forsøksheatet på 200 meter fri.
Shannon Parry
Shannon Parry (født 27. oktober 1989) er en australsk rugbyspiller.
Hun representerte Australia under Sommer-OL 2016 i Rio de Janeiro, der hun tok gull i kvinnenes sjumannsrugbyturnering.